钦定古今图书集成/明伦汇编/官常典/第213卷 > 孙偓
## 钦定古今图书集成/明伦汇编/官常典/第213卷 > 孙偓

按《唐书朱朴传》：“孙偓，字龙光，父景商，为天平军节度
使。偓第进士，历官户部侍郎，同中书门下平章事，迁
门下，为凤翔四面行营都统，俄兼礼部尚书，行营节
度诸军都统、招讨处置等使。始，家第堂柱生槐枝，期而茂。既而偓秉政，封乐安县侯，与朴皆贬衡州司马，
卒。偓性通简，不矫饬，尝曰：‘士苟有行，不必以己长形’”
彼短，己清彰彼浊。每对客，奴童相诟曳仆诸前，不之
责，曰：“若持怒，心即自挠矣。”